በሱዳን ምርጫ ተቃዋሚ ፓርቲዎች እንዲሳተፉ የሰሜን ሱዳን ህዝብ ነፃ አውጪ ንቅናቄ መሪ አሳሰቡ
ሱዳን በፈረንጆቹ 2020 ለምታካሂደውፕሬዚዳንታዊ ምርጫ ተቃዋሚ ፓርቲዎች እንዲሳተፉ የሰሜን ሱዳን ህዝብ ነፃ አውጪ ንቅናቄ መሪ ማሊክ አጋር ጥሪ አስተላለፉ፡፡በሌላም በኩል በሀገሪቱ የሚገኙ የፖለቲካ ፓርቲዎች በምርጫው እንደማይሳተፉ ማሳወቃቸዉን ተከትሎ ህዝባዊ አመፅ ሊቀሰቀስ ይችላል የሚል ስጋት አይሏል፡፡የሰሜን ሱዳን ህዝብ ነፃ አውጪ ንቅናቄ እ.ኤ.አ. በ1989 በሱዳን በተደረገው ወታደራዊ መፈንቅለ መንግስት ላይ ከተሳተፈ በኋላ ሀገሪቱ በምታካሂዳቸው ፕሬዚዳንታዊ ምርጫዎች ላይ ተሳትፎ አያውቅም፡፡ንቅናቄው ከመንፈቀለ መንግስት ሙከራዉ በኋላም  በሀገሪቷ ሰላም እና ዴሞክራሲ የለም በማለት ከማወጁም ባለፈ በሱዳን በሚደረጉ ምርጫዎች ላይ እንደማይሳተፍ አስታውቆ ቆይቷል፡፡በዚህም ሳቢያ በሱዳን በሚገኙ የፖለቲካ ፓርቲዎች መካከል መከፋፈል ሲፈጠር አንዳምዶቹ ይህንኑ የሱዳን ነጻ አውጪ ንቅናቄ ፓርቲን በይፋ እንዲቀላቀሉ ሆነዋል፡፡በወቅቱ በፖለቲካ ፓርቲዎቹ መካከል የተፈጠረው አለመግባባት በአፍሪካ ህብረት አደራዳደሪነት ለለመፍታት ጥረት ቢደረግም ሳይሳካ መቅረቱም ይታወሳል፡፡ይህ ሁኔታ በእንዲህ እንዳለ ነው ሱዳናዊያን በአለም አቀፉ የወንጀል ፍርድ ቤት የሚፍለጉትን ፕሬዚዳንታቸውን ጄነራል ዑመር ሃሰን አልበሽርን ያለብርቱ ተፎካካሪ  ለሦስተኛ ጊዜ ለመምረጥ የተዘጋጁት፡፡በአሁኑ ወቅትም ሀገሪቱ እንደ አውሮፓዊያኑ የዘመን ቀመር በ2020 በምታካሂደው ፕሬዚዳንታዊ ምርጫ በሀገሪቱ የሚገኙ ተቃዋሚ የፖለቲካ ፓርቲዎች በምርጫው እቅድ ውስጥ መግባትና ተሳታፊ መሆን ይኖርባቸዋል የሚል ጫናው በርትቷል፡፡በተለይም ደግሞ በሀገሪቱ ተደርጎ በነበረዉ መፈንቅለ መንግስት ሳቢያ ወደ ስልጣን የመጣዉ የፕሬዚዳንት አልበሽር ፓርቲን በመቃወም ለዘመናት የቆየው የሰሜን ሱዳን ህዝብ ነፃ አውጪ ንቅናቄ በመሪው ማሊክ አጋር ተቃዋሚ ፓርቲዎች በምርጫው ለመሳተፍ ከወዲሁ መዘጋጀት እንዳለባቸው በመወትወት ላይ ይገኛል፡፡ማሊክ አጋር እንዳስታወቁት ምርጫው ሰላማዊ እና ዴሞክራሲያዊ እንዲሆን እንዲሁም የፕሬዚዳንት አልበሽር የስልጣን ዘመን በሰላም እንዲያከትም ሁሉም የፖሌቲካ ፓርቲዎች በምርጫው ላይ መሳተፍ ይኖርባቸዋል፡፡በመሆኑም ለሶስት የተቃዋሚ ፓርቲዎች በሀገሪቷ የዲሞክራሲ ሽግግርን እናሳይ እና ሌሎችም ሰባት የምርጫ መስፈርቶችን የሚገልጽ ደብዳቤ ሚስተር ማሊክ ልከዋል፡፡/ሱዳን ትሪቡን/ 